Zuma doen verrassingsinspeksie by polisiestasieZuma. Foto: GCIS President Jacob Zuma het Vrydag ‘n verassingsbesoek aan die Sunnyside-polisiestasie in Pretoria afgelê. Dit vorm deel van die monitering van dienslewering in verskeie staatsdiensafdelings. Zuma het na sy aankoms met lt.kol. Maisha Bopape, die stasiebevelvoerder, vergader oor misdaad in die omgewing. Van die polisiebeamptes kon hul oë nie glo toe hulle die president in die polisiestasie se gange sien stap nie. Lede van die publiek het ook opgewonde “Msholozi” (Zuma se stamnaam) geskreeu toe hulle hom gesien het. Mac Maharaj, die president se woordvoerder, het gesê verskeie staatsdiensamptenare kan soortgelyke besoeke verwag.